Μεγάλο Χωριό Ευρυτανίας

Για οικισμούς με το ίδιο όνομα δείτε το λήμμα: Μεγάλο Χωριό (αποσαφήνιση)

Το Μεγάλο Χωριό, επίσημα Μέγα Χωρίον, είναι ορεινός οικισμός της Στερεάς Ελλάδας στην Περιφερειακή Ενότητα Ευρυτανίας.

 Γενικά στοιχεία 
Το Μεγάλο Χωριό είναι κτισμένο μέσα σε πυκνό ελατοδάσος σε υψόμετρο 720 μέτρων στις πλαγιές του όρους Καλιακούδα και κοντά (ανατολικά) στον ποταμό Καρπενησιώτη.Νομός Ευρυτανίας, σελ. 138 Απέχει 17 χλμ. Ν.-ΝΔ. από το Καρπενήσι και 17 χλμ. Β.-ΒΑ. από την Ιερά Μονή Προυσού. Η πλατεία του χωριού με το πλατάνι προσφέρει θέα προς την κοιλάδα του ποταμού Καρπενησιώτη και τις κορυφές του όρους Χελιδώνα. Πόλος έλξης για τους επισκέπτες αποτελεί και το Ιστορικό και Λαογραφικό Μουσείο με εκθέματα λαϊκής τέχνης, εκκλησιαστικά κειμήλια, εργαλεία παραδοσιακών επαγγελμάτων κ.ά. Στην είσοδο του χωριού βρίσκεται η προτομή της 17χρονης ηρωίδας της αντίστασης Παναγιώτας Σταθοπούλου.Ντοκουμέντα από την αιματηρή διαδήλωση του ΄43ΕΥΡΥΤΑΝΑΣ ΙΧΝΗΛΑΤΗΣ: Παναγιώτα Σταθοπούλου, μια ηρωίδα της Αντίστασης

Αναφέρεται επίσημα, μετά την απελευθέρωση, το 1836 ως Μεγάλο Χωριό να προσαρτάται στον τότε δήμο Οιχαλίας. Το 1912 με το ΦΕΚ 261Α - 31/08/1912 ορίστηκε έδρα της ομώνυμης νεοϊδρυθείσας κοινότητας. Το 1940 το όνομά του διορθώθηκε σε Μέγα Χωρίον.

 Κοινότητα Μεγάλου Χωριού 
Στην κοινότητα, εκτός του ομώνυμου χωριού, περιλαμβάνονται οι οικισμοί Γάβρος (35 κάτοικοι) και Νέο Δερμάτι (30 κάτοικοι). Ο συνολικός πληθυσμός της Κοινότητας Μεγάλου Χωριού ανέρχεται σε 284 κατοίκους, κατά την απογραφή του 2011.«ΦΕΚ αποτελεσμάτων ΜΟΝΙΜΟΥ πληθυσμού», σελ. 10665 (σελ. 191 του pdf)

 Πληθυσμός 
Οι απογραφές πραγματικού πληθυσμού (de facto) του Μεγάλου Χωριού μετά τον Β' Παγκόσμιο Πόλεμο είναι:
Απογραφή1951196119711981199120012011Πληθυσμός577469366420285474219

 Βιβλιογραφία 
 Συλλογικό έργο, 2006, Νομός Ευρυτανίας, τόμος 13, σειρά ΕΛΛΑΔΑ, Αθήνα, Εκδόσεις Δομή.

 Παραπομπές 

Κατηγορία:Χωριά της περιφερειακής ενότητας Ευρυτανίας
Κατηγορία:Δήμος Καρπενησίου
Κατηγορία:Δήμος Ποταμιάς Ευρυτανίας